**სააქციო საზოგადოება „ლიბერთი ბანკი“**

**სატენდერო დოკუმენტაცია**

**სს „ლიბერთი ბანკი“-ს ფილიალის სახურავის შეცვლა**

 **(ქ. ზუგდიდი, გამსახურდიას ქუჩა #32)**

**2025 წელი**

**1. შესყიდვის ობიექტი**

1.1. სს „ლიბერთი ბანკი“-ს ფილიალის (ქ. ზუგდიდი, გამსახურდიას ქუჩა #32)

 სახურავის შეცვლა თანდართული ხარჯთაღრიცხვის **(დანართი #1)** და ნახაზის **(დანართი #2)** მიხედვით**;**

**2.პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* შემსრულებელი ვალდებულია ყავდეს მინიმუმ 1 შრომის უსაფრთხოების სპეციალისტი, რომელსაც შესაბამის აკრედიტებულ ორგანიზაციაში გავლილი ექნება შრომის უსაფრთხოების სპეციალისტის პროგრამა; **შემსრულებელმა უნდა წარმოადგინოს აკრედიტებული ორგანოს მიერ გაცემული შრომის უსაფრთხოების სპეციალისტ(ებ)ის სერტიფიკატ(ებ)ი:**

*შენიშვნა*: თუ შემსრულებელს 20-მდე დასაქმებული ყავს ან შემსრულებელი წარმოადგენს ფიზიკურ პირს, თვითონ დამსაქმებელს/ფიზიკურ პირს შეუძლია იყოს შრომის უსაფრთხოების სპეციალისტი, 20-100-მდე დასაქმებულის შემთხვევაში მინიმუმ 1 დასაქმებული უნდა ჰყავდეს შრომის უსაფრთხოების სერტიფიცირებული სპეციალისტი, 100-ზე დასაქმებულის შემთხვევაში კომპანიას უნდა ჰქონდეს შესაბამისი სამსახური/სტრუქტურული ერთეული, სადაც დასაქმებული ეყოლება მინიმუმ 2 შრომის უსაფრთხოების სპეციალისტი; **თუ შემსრულებელს არ ჰყავს სათანადო რაოდენობის შრომის უსაფრთხოების სპეციალისტი, შემსრულებელი ვალდებულია მოიწვიოს აღნიშნული დარგის სპეციალისტები/ორგანიზაციები;**

* ელექტროობასთან დაკავშირებული სამუშაოების შესრულებისას შემსრულებელი ვალდებულია ყავდეს შესაბამისი კვალიფიკაციის მქონე სპეციალისტ(ებ)ი;**შემსრულებელმა უნდა წარმოადგინოს ელექტროდანადგარებზე მომუშავე თანამშრომელთა კვალიფიკაციის დამადასტურებელი, აკრედიტებული ორგანოს მიერ გაცემული მოწმობა/სერტიფიკატი;**
* **სამშენებლო-სარემონტო სამუშაოების ჩამტარებელმა დამსაქმებელმა უნდა წარმოადგინოს დასაქმებულთა უბედური შემთხვევებისაგან დაზღვევის დოკუმენტი;**
* საქმიანობის მოკლე აღწერილობა, კლიენტების სია;
* რეკომენდაციები - მინიმუმ სამი;
* განიხილება კომპანიები, რომლებიც მინიმუმ 2 წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* ინფორმაცია წარსულში ანალოგიური გამოცდილების შესახებ;
* ინფორმაცია შესრულების ვადებსა და საგარანტიო პირობებზე;
* შევსებული სატენდერო წინადადება საპროექტო დოკუმენტაციის და ფასების ცხრილის მიხედვით;
* მსხვილი შესრულებული პროექტების ჩამონათვალი ფოტოალბომით, მინიმუმ სამი პროექტი;
* კომპანიის 2023-2024 წლების ფინანსური ბრუნვა, წარმოდგენილი პასუხისგებელი პირის მიერ დამოწმებული საბანკო ამონაწერის (არანაკლებ 200 000 ლარის ოდენობის ბრუნვა);
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები;

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს;

**3. შესყიდვის ობიექტის მიწოდების ვადა, ადგილი და მიწოდების პირობა**

**3.1. პრეტენდენტი ვალდებულია წარმოადგინოს სამუშაოს შესრულების ვადა;**

**4. პრეტენდენტის წინადადების ფასი და ანგარიშსწორების პირობები**

4.1. წინადადების ფასის წარმოდგენა შესაძლებელია მხოლოდ ეროვნულ ვალუტაში, საქონლის მიწოდებასთან დაკავშირებული ყველა ხარჯისა და საქართველოს კანონმდებლობით გათვალისწინებული ყველა გადასახადის გათვალისწინებით, დღგ-ს ჩათვლით;

4.2. ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.3. ტენდერში გამარჯვებული კომპანიის მხრიდან საავანსო თანხის მოთხოვნის შემთხვევაში, ბანკის მოთხოვნის საფუძველზე, კომპანია ვალდებულია მოთხოვნილ თანხაზე წარმოადგინოს ბანკისთვის მისაღები საბანკო ან/და სადაზღვევო გარანტია;

**5. ზოგადი პირობები**

5.1.პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2.სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3.გამარჯვებულ პრეტენდენტთან ხელშეკრულება გაფორმდება ხელშეკრულების დრაფტის **(დანართი #3**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას;

**6. ინფორმაცია პრეტენდენტებისათვის**

**6.1.პრეტენდენტი ვალდებულია ბანკის წარმომადგენლებთან ერთად წინასწარ დაათვალიეროს და დეტალურად შეისწავლოს შესასრულებელი სამუშაო;**

6.2. შემოთავაზების წარმოდგენის ბოლო ვადა: **2025 წლის 10 სექტემბერი,** 17:00 საათი;

6.4.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია: შესყიდვების განყოფილების უფროსი თამარ მუჯირი, მობ: 577 04 05 05, ელ-ფოსტა: tamuna.mujiri@lb.ge;

ტექნიკურ საკითხებზე ინფორმაციის მისაღებად საკონტაქტო პირია: პროექტის შემსრულებელი 551 74 74 06 კობა.

**დამატებითი პირობები!**

* **ტენდერში გამარჯვებული კომპანია ვალდებულია სამუშაოების დასრულების შემდეგ უზრუნველყოს ფართის და  მიმდებარე  ტერიტორიის გენერალური დალაგება/დასუფთავება;**
* **ტექნოლოგიურ პროცეზე მასალების ინსტალაციის დროს პასუხისმგებლობას იღებს შემსრულებელი და ხარჯთაღრიცხვა წარმოდგენილი უნდა იყოს ამის გათვალისწინებით, სხვა შემთხვევაში ხარჯების ანაზღაურება ეკისრება შემსრულებელს;**
* **აუცილებელი პირობაა შემოთავაზებული იყოს შესრულებულ სამუშაოზე 10 წლიანი საგარანტიო ვადა;**
* **აუცილებელია PDF ვერსიასთან ერთად წარმოდგენილი იყოს ხარჯთაღრიცხვის excel ფაილი;**
* **მონაწილე კომპანიას არ აქვს უფლება ბანკის მიერ დაწესებული ხარჯის ფორმა შეცვალოს ან ხარჯში რამე ჩაამატოს ბანკის წარმომადგენელთან ოფიციალური (მაილით) შეთანხმების გარეშე, ნებისმიერი მცირე პუნქტის ცვლილებაც კი ცვლის ტენდერის შედეგებს და არღვევს სატენდერო პროცედურას, რაც იწვევს წინადადების გაუქმების შესაძლებლობას ბანკის გადაწყვეტილების შემთხვევაში;**